
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1370 

3 Οκτωβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παράταση προθεσμιών υποβολής των δικαιολογητι- 
κών για την έγκριση της έκπτωσης των αποζημιώ¬ 
σεων, δικαιωμάτων, εξόδων διοικητικής υποστήρι¬ 
ξης, οργάνωσης, κ.λπ. από τα ακαθάριστα έσοδα 


των επιχειρήσεων. 1 

Κατανομή, Διάθεση και καταβολή του Τέλους Ανάπτυ¬ 
ξης Βιομηχανικών περιοχών παραγωγής Ηλεκτρι¬ 
κού Ρεύματος από Λιγνιτικούς Σταθμούς. 2 

Συγκρότηση της Επιτροπής Εμπειρογνωμόνων στο 
Εθνικό Συμβούλιο Μικρομεσαίων Επιχειρήσεων 

(Ε.Σ.Μ.Ε.). 3 

Αλλαγή του εκπροσώπου του ΕΛΟΤ στο Εθνικό Συμ¬ 
βούλιο Διαπίστευσης. 4 

Χορήγηση άδειας ίδρυσης και λειτουργίας Ωδείου στη 
Μαπαηηθ Β3Π0 Ηβηεθπ. 5 


Έγκριση της 7004/10/1/12.9.2005 απόφασης του Δι¬ 
ευθυντή της Διεύθυνσης Αλλοδαπών του Αρχη¬ 
γείου Ελληνικής Αστυνομίας «Μεταβίβαση δικαι¬ 
ώματος υπογραφής εγγράφων «ΜΕ ΕΝΤΟΛΗ ΔΙ¬ 
ΕΥΘΥΝΤΗ» στους Τμηματάρχες της Διεύθυνσης 
Αλλοδαπών του Αρχηγείου Ελληνικής Αστυνο¬ 
μίας» . 6 


ΑΠΟΦΑΣΕΙ Σ 

Αριθ. 1090006/11166/ΒΟ012 (1) 

Παράταση προθεσμιών υποβολής των δικαιολογητικών 
για την έγκριση της έκπτωσης των αποζημιώσεων, δι¬ 
καιωμάτων, εξόδων διοικητικής υποστήριξης, οργά¬ 
νωσης, κ.λπ. από τα ακαθάριστα έσοδα των επιχειρή¬ 
σεων. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις των περιπτώσεων ι' και ιη' της παρα¬ 
γράφου 1 του άρθρου 31 του ν. 2238/1994 (ΦΕΚ 151 Α'), 


όπως ισχύουν μετά την τροποποίησή τους με τις παρα¬ 
γράφους 10 και 11 του άρθρου 9 του ν. 3296/2004 (ΦΕΚ 
253 Α'), αντίστοιχα. 

β) Τις διατάξεις των παραγράφων 1 και 3 της 1076283/ 
11073/Β0012/ΠΟΛ. 1113/5.8.2005 (ΦΕΚ 1188 Β') Απόφα¬ 
σης του Υπουργού Οικονομίας και Οικονομικών, με την 
οποία καθορίσθηκαν, μεταξύ άλλων, οι προθεσμίες υπο¬ 
βολής των οριζόμενων από την ίδια Απόφαση δικαιολογη- 
τικών για την έγκριση των δαπανώντων περιπτώσεων ι' και 
ιη'της παραγράφου 1 του άρθρου 31 του ν. 2238/1994 και 
οι οποίες βαρύνουντις διαχειριστικές περιόδους 2005 και 
2006, αντίστοιχα. 

γ) Τον αυξημένο όγκο των δικαιολογητικών που απαι¬ 
τείται να υποβάλουν στην επιτροπή οι υπαγόμενες επιχει¬ 
ρήσεις, καθώς και τη δυσκολία συλλογής τους, καθόσον 
ορισμένα από αυτά πρέπει να αναζητηθούν από τον αλ¬ 
λοδαπό οίκο στον οποίο ανήκουν. 

δ) Τις διατάξεις της 14650/ΔΙΟΕ85/17.3.2004 (ΦΕΚ 519 
Β') κοινής απόφασης του Πρωθυπουργού και του Υπουρ¬ 
γού Οικονομίας και Οικονομικών με την οποία καθορίσθη¬ 
καν οι αρμοδιότητες των Υφυπουργών Οικονομίας και Οι¬ 
κονομικών. 

ε) Ότι με την παρούσα απόφαση δεν προκαλείται δαπά¬ 
νη σε βάρος του κρατικού προϋπολογισμού, αποφασί¬ 
ζουμε: 

1. Παρατείνεται η προθεσμία υποβολής της αίτησης και 
των δικαιολογητικών που ορίζονται από την αριθ. 
1076283/11073/Β0012/ΠΟΛ. 1113/5.8.2005 Απόφαση και 
αφορούν ειδικά τις διαχειριστικές περιόδους 2005 και 
2006, ως ακολούθως: 

α. Για τη διαχειριστική περίοδο 2005 (1.1 - 31.12.2005), 
καθώς και για τις διαχειριστικές περιόδους που άρχισαν ή 
θα αρχίσουν μετά την 1η Ιανουάριου 2005 και εντός του 
έτους αυτού, μέχρι και την 31η Οκτωβρίου 2005. 

β. Για τις διαχειριστικές περιόδους που θα αρχίσουν 
εντός του μηνός Ιανουάριου 2006, μέχρι και την 30η Νο¬ 
εμβρίου 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 2005 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Δ5/ΗΛ/Β/Φ5.179/17788 (2) 

Κατανομή, Διάθεση και καταβολή του Τέλους Ανάπτυξης 
Βιομηχανικών περιοχών παραγωγής Ηλεκτρικού Ρεύ¬ 
ματος από Λιγνιτικούς Σταθμούς. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Τις διατάξεις: 

1. Του π.δ.63/2005 «Κωδικοποίηση της νομοθεσίας για 
την Κυβέρνηση και τα κυβερνητικά όργανα» (ΦΕΚ Α' 98). 

2. Του π.δ.381/1989 «Οργανισμός του Υπουργείου Βιο¬ 
μηχανίας, Ενέργειας και Τεχνολογίας» (ΦΕΚΑΊ68) όπως 
ισχύει. 

3. Του π.δ.121/2004 «Περί διορισμού Υπουργών και 
Υφυπουργών» (ΦΕΚ Α' 84). 

4. Το άρθρο 20 του νόμου 2446/1996 «Περί επιβολής τέ¬ 
λους Ανάπτυξης Βιομηχανικών Περιοχών Παραγωγής 
Ηλεκτρικού Ρεύματος από Λιγνιτικούς Σταθμούς» (ΦΕΚΑ' 
276). 

5. Την ανάγκη αξιοποίησης του προαναφερόμενου τέ¬ 
λους στο πλαίσιο ολοκληρωμένης προσπάθειας ανάπτυ¬ 
ξης των Οργανισμών Τοπικής Αυτοδιοίκησης πρώτου 
βαθμού (Ο.Τ.Α.) που χρηματοδοτούνται, ως δικαιούχοι. 

6. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο 1 

Κατανομή Κονδυλίων από το τέλος 
Ανάπτυξης Βιομηχανικών περιοχών παραγωγής 
Ηλεκτρικού Ρεύματος 

1. Το Τέλος Ανάπτυξης Βιομηχανικών Περιοχών παρα¬ 
γωγής ηλεκτρικού ρεύματος από Λιγνιτικούς Σταθμούς, 
που προβλέπεται στο άρθρο 20 του ν. 2446/1996 (στο 
εξής αποκαλούμενο Τέλος), ορίζεται στο 0,4% του Ετήσι¬ 
ου Κύκλου Εργασιών της Δημόσιας Επιχείρησης Ηλε¬ 
κτρισμού (Δ.Ε.Η. Α.Ε.). 

Η κατανομή των κονδυλίων που προκύπτουν από την 
επιβολή του τέλους, στους Ο.Τ.Α. που βρίσκονται στις πε¬ 
ριφέρειες των Νομαρχιακών Αυτοδιοικήσεων (Ν.Α.) Φλώ¬ 
ρινας, Κοζάνης και Αρκαδίας, γίνεται αναλογικά προς την 
παραχθείσα ηλεκτρική ενέργεια από τους θερμικούς Λι- 
γνιτικούς Σταθμούς των ανωτέρω Ν.Α. 

2. Γιατη διενέργεια της κατανομής, συνιστάται Επιτρο¬ 
πή Κατανομής αποτελούμενη από: 

ί) Έναν εκπρόσωπο του Υπουργείου Ανάπτυξης, ως 
πρόεδρο. 

ϋ) Τους δύο Γενικούς Γραμματείς των αντιστοίχων Πε¬ 
ριφερειών ή εκπροσώπους τους. 

ίϋ) Τους τρεις Νομάρχες των δικαιούχων Νομών ή εκ¬ 
πρόσωπους τους. 

ίν)ΤουςτρειςΠροέδρουςτων Τοπικών Ενώσεων Δήμων 
και Κοινοτήτων (Τ.Ε.Δ.Κ.) ή εκπροσώπους τους. 

ν) Έναν εκπρόσωπο της Δ.Ε.Η. 

νί) Έναν εκπρόσωπο του Υ.ΠΕ.ΧΩ.Δ.Ε. 

Η Επιτροπή Κατανομής, η οποία συνέρχεται τουλάχι¬ 
στον μια φορά κάθε έτος, μετά από πρόσκληση του Προ¬ 
έδρου της, διενεργεί την κατανομή των κονδυλίων που 
προέρχονται από το τέλος, και ειδοποιεί τη Δ.Ε.Η. ΑΈ. να 
καταθέσει στους τρεις Ειδικούς Λογαριασμούς που τη¬ 
ρεί, ένα για κάθε Ν.Α. υπέρ των δικαιούχων Ο.Τ.Α., κατά 
τα οριζόμενα στο άρθρο 3 της παρούσης, τα αναλογού- 


ντα ποσά. Τα απαιτούμενα στοιχεία για τη διενέργεια της 
κατανομής χορηγούνται με ευθύνη της Δ.Ε.Η. ΑΈ. 

Περαιτέρω η Επιτροπή εφαρμόζει τη μεθοδολογία διά¬ 
θεσης των κονδυλίων των Ειδικών Λογαριασμών, κατά τα 
οριζόμενα στο άρθρο 2 της παρούσης και αποφασίζει για 
τη διάθεση τον αναλογούντων ποσών στους ενεργεια¬ 
κούς και μη δήμους και κοινότητες των ανωτέρω Ν.Α. 

Επίσης ελέγχει την τήρηση, την τροφοδότηση και την 
λειτουργία των Ειδικών Λογαριασμών που τηρεί με ευθύ¬ 
νη της η Δ.Ε.Η. ΑΈ. 

Τέλος, αποφασίζει την αξιοποίηση των κονδυλίων που 
δεν διατίθενται κάθε έτος και δεν απορροφούνται κάθε 
πενταετία, από τους δικαιούχους Ο.Τ.Α., κατά τα οριζό¬ 
μενα στο άρθρο 3 της παρούσης. 

Άρθρο 2 

Τρόπος Διάθεσης Κονδυλίων Ειδικού Λογαριασμού 

1. Τα κονδύλια που κατανέμονται στους δικαιούχους 
Ο.Τ.Α. κατά τα οριζόμενα στο άρθρο 1 και κατατίθενται 
στον αντίστοιχο Ειδικό Λογαριασμό, διατίθενται ως εξής: 

α) Γ ιατη Ν.Α. Αρκαδίας: 

ί) Σε ποσοστό 65% στους ενεργειακούς δήμουςτης Ν .Α. 
Αρκαδίας, που είναι οι δήμοι Μεγαλόπολης και Γόρτυνος 
και 

ϋ) Σε ποσοστό 35% στους όμορους των ενεργειακών, μη 
ενεργειακούς δήμους, που είναι οι δήμοι Τρικολώνων και 
Φαλαισίας. 

β) Γιατις Ν.Α. Κοζάνης και Φλώρινας: 

ί) Σε ποσοστό 65% στους ενεργειακούς Δήμους που εί¬ 
ναι, για τη Ν.Α. Κοζάνης, οι Δήμοι Αγίας Παρασκευής, Δη- 
μητρίου Υψηλάντου, Ελλησπόντου, Κοζάνης, και Πτολε- 
μαϊδας, και για τη Ν.Α. Φλώρινας οι Δήμοι Αετού, Αμυ¬ 
νταίου, Μελίτης και Φιλώτα και 

ϋ) Σε ποσοστό 35% στο σύνολο όλων των μη ενεργεια¬ 
κών Δήμων και Κοινοτήτων των Ν.Α. Κοζάνης και Φλώρι¬ 
νας. 

2. Τα κονδύλια του κάθε Ειδικού Λογαριασμού που ανα¬ 
λογούν, κατά τα οριζόμενα στην παράγραφο 1 στους 
ενεργειακούς Δήμους, διατίθενται σ’ αυτούς ως εξής: 

α) Κατά ποσοστό 25% ισόποσα. 

β) Κατά ποσοστό 25%, ανάλογα με την καθαρή παρα- 
γόμενη ηλεκτρική ενέργεια στην περιφέρεια κάθε δικαι¬ 
ούχου Ο.Τ.Α., στο σύνολο της οικείας Ν.Α. Τα στοιχεία της 
ανά έτος παραγόμενης ηλεκτρικής ενέργειας σε κάθε δι¬ 
καιούχο Ο.Τ.Α. δίδονται με ευθύνη της Δ.Ε.Η. ΑΈ. 

γ) Κατά ποσοστό 25%, ανάλογα με τις απαλλοτριωθεί- 
σες εκτάσεις (αναγκαστική απαλλοτρίωση, απευθείας 
αγορά ή παραχώρηση) στην περιφέρεια κάθε δικαιούχου 
Ο.Τ.Α. Οι απαλλοτριώσεις αυτές, αφορούν εκτάσεις που 
χρησιμοποιούνται για την ανάπτυξη της λειτουργίας των 
ορυχείων και τις εγκαταστάσεις των λιγνιτικών σταθμών. 
Οι απαλλοτριωμένες εκτάσεις πριν την 1.1.1997 θα υπο¬ 
λογίζονται με το ένα τέταρτο του συντελεστή επιφάνειας. 
Οι απαλλοτριωμένες εκτάσεις που αφορούν οικισμούς 
από μετεγκαταστάσεις, θα υπολογίζονται με διπλάσιο συ¬ 
ντελεστή επιφάνειας για μία πενταετία από την συντέλε¬ 
ση της απαλλοτρίωσης των οικισμών. Οι απαλλοτριωμέ- 
νες εκτάσεις θα επικαιροποιούνται στο τέλος κάθε έτους 
με ευθύνη της Δ.Ε.Η. ΑΈ. 

δ) Κατά ποσοστό 25%, ανάλογα με τον αριθμό των κα¬ 
τοίκων όλων των πληττόμενων ενεργειακών Δημοτικών 
Διαμερισμάτων κάθε δικαιούχου Ο.Τ.Α., σύμφωνα με τα 
στοιχεία της τελευταίας διαθέσιμης απογραφής πληθυ- 

σμού της Εθνικής Στατιστικής Υπηρεσίας Ελλάδος 
(Ε.Σ.Υ.Ε.). 

3. Τα κονδύλια του κάθε Ειδικού Λογαριασμού που ανα¬ 
λογούν, κατά τα οριζόμενα στην παράγραφο 1, ανά Ν.Α. 
στους μη ενεργειακούς Δήμους και Κοινότητες, διατίθε¬ 
νται σ’ αυτούς με βάση τα κριτήρια που εφαρμόζονται 
στην οικεία περιφέρεια για το Αναπτυξιακό Πρόγραμμα 
Τοπικής Αυτοδιοίκησης ΘΗΣΕΑΣ, κατά τα οριζόμενα στο 
ν.3274/2004 (ΦΕΚΑ' 195). 

Άρθρο 3 

Ειδικοί Λογαριασμοί 

Η Δ.Ε.Η., μετά τη διενέργειατης κατανομής των κονδυ- 
λίων του Τέλους Ανάπτυξης από την Επιτροπή Κατανο¬ 
μής, καταθέτει σε τρεις Ειδικούς Λογαριασμούς τα ποσά 
που αναλογούν στους δικαιούχους Ο.Τ.Α. κάθε Ν.Α. και 
ενημερώνει εγγράφως τον Υπουργό Ανάπτυξης και την 
Επιτροπή Κατανομής. 

Την ευθύνη τήρησης των τριών Λογαριασμών έχει απο¬ 
κλειστικά η Δ. Ε. Η., ενώ τα χρήματα των Λογαριασμών αυ¬ 
τών ανήκουν αποκλειστικά στους ανωτέρω δικαιούχους 
Ο.Τ.Α., και οι τόκοι ενσωματώνονται στα αντίστοιχα κε¬ 
φάλαια. 

Από τα ποσά των Ειδικών Λογαριασμών, χρηματοδο¬ 
τούνται οι ετήσιοι προϋπολογισμοί των προβλεπομένων 
στο άρθρο 4 πενταετών Ειδικών Αναπτυξιακών Προγραμ¬ 
μάτων των αρμόδιων, κατά περίπτωση, Ν.Α. 

Το ετησίως αδιάθετο ποσό κάθε Ειδικού Λογαριασμού 
μεταφέρεται, με απόφαση της Επιτροπής Κατανομής, 
στο επόμενο έτος της πενταετίας. 

Ποσά, που δεν έχουν απορροφηθεί κατά το τέλος της 
πενταετίας, μπορούν να μεταφέρονται στους άλλους δι¬ 
καιούχους Ο.Τ.Α. της οικείας Ν.Α., με απόφαση της αντί¬ 
στοιχης Επιτροπής Παρακολούθησης του άρθρου 5. Σε 
περίπτωση που από την αντίστοιχη Επιτροπή Παρακο¬ 
λούθησης κριθεί, με απόφασή της, ότι έχει εξαντληθεί αυ¬ 
τή η δυνατότητα, μπορούν να μεταφερθούν στους δικαι¬ 
ούχους Ο.Τ.Α. των άλλων Ν.Α. που παρουσιάζουν υπερα- 
πορροφητικότητα Προγράμματος, με απόφαση της 
Επιτροπής Κατανομής. 

Αν, παρά τα ανωτέρω, προκύψουν αδιάθετα ποσά, αυ¬ 
τά μεταφέρονται ατον Κρατικό Προϋπολογισμό και διατί¬ 
θενται, μέσω του Προγράμματος Δημοσίων Επενδύσεων 
για την εκτέλεση έργων περιβαλλοντικής προστασίας και 
αναβάθμισης των περιοχών των ανωτέρω Ν.Α. Ως απορ- 
ροφηθέντα, θεωρούνται τα ποσά που αφορούν πραγμα- 
τοποιηθείσες δαπάνες, καθώς και αυτά που προορίζονται 
για οφειλόμενες, βάσει νομικών δεσμεύσεων, πληρωμές 
έργων. 

Άρθρο 4 

Ειδικά Αναπτυξιακά Προγράμματα (Ε.Α.Π.) 

Για τους σκοπούς της παρούσης Απόφασης, Ειδικά 
Αναπτυξιακά Προγράμματα καλούνται τα πενταετή Ανα¬ 
πτυξιακά Προγράμματα των αρμοδίων Ν.Α. που αφορούν 
σε συγκεκριμένα έργα υποδομής, ανάπτυξης και προ¬ 
στασίας του περιβάλλοντος, κατά τα οριζόμενα στο άρ¬ 
θρο 20 του ν. 2446/1996. 

Στόχος των προγραμμάτων αυτών δεν είναι η υποκατά¬ 
σταση της πολιτείας στις υποχρεώσεις της προς τις πε¬ 
ριοχές αυτές ούτε η υποκατάσταση των δυνατοτήτων 
από προγράμματα της Ευρωπαϊκής Ένωσης, αλλά η ανα¬ 
κούφιση των περιοχών αυτών με πρόσθετα έργα, λόγω 


των μεγάλων, σοβαρών και ειδικής βαρύτητας συνεπειών 
που υφίστανται από τις δραστηριότητες της Δ.Ε.Η. Α.Ε. 
Πρόκειται για πρόσθετα έργα που εξασφαλίζουν την 
προοπτική της συντήρησηςτου βιοτικού επιπέδου και της 
ποιότητας ζωής των πολιτών, κατά την περίοδο σταδια¬ 
κής ύφεσηςτων δραστηριοτήτων της Δ.Ε.Η. Α.Ε. 

Ως έργα υποδομής νοούνται εκείνα που θα στηρίξουν 
την νέα προοπτική και την ανάπτυξη της οικονομίας, με 
την αξιοποίηση των πλεονεκτημάτων της κάθε περιοχής, 
για την εξασφάλιση της απασχόλησης και τη δημιουργία 
νέων θέσεων εργασίας. 

Η προστασία του περιβάλλοντος εκλαμβάνεται ως αυ¬ 
τοτελής υποχρέωση και δεν περιορίζει τις υποχρεώσεις 
της Δ.Ε.Η. Α.Ε. για αποκατάσταση και προστασία του πε¬ 
ριβάλλοντος από βλάβες που προκαλεί η ίδια και τις οποί¬ 
ες έχει νομική υποχρέωση να άρει. 

Το κάθε Ε.Α.Π. καταρτίζεται από την αντίστοιχη Περι¬ 
φέρεια και εγκρίνεται από τον Γενικό Γραμματέα της, με¬ 
τά από πρόταση του οικείου Νομαρχιακού Συμβουλίου, η 
οποία προκύπτει από την επεξεργασία και τον συγκερα¬ 
σμό των αντίστοιχων προτάσεων προς αυτό της αρμό¬ 
διας υπηρεσίας της Ν. Α., της Αυτοδιοίκησης πρώτου βαθ¬ 
μού (ΤΕΔΚ, Δήμων και Κοινοτήτων), άλλων θεσμικών φο¬ 
ρέων (επιμελητηρίων, εργατικών κέντρων, ενώσεων 
γεωργικών συνεταιρισμών κ.α.) και ιδιωτών, κατά τα ορι¬ 
ζόμενα στην παρούσα Απόφαση. 

Η επεξεργασία, η αξιολόγηση και η ιεράρχηση των έρ¬ 
γων που προτείνονται, γίνεται από την οικεία Επιτροπή 
Παρακολούθησης που προβλέπεται στο άρθρο 5, με την 
βοήθεια του Συμβούλου Διαχείρισης και της Γραμματείας 
του Τέλους ανάπτυξης. Μετά την ολοκλήρωση της εργα¬ 
σίας της, κατά το προηγούμενο εδάφιο, η Επιτροπή Πα¬ 
ρακολούθησης υποβάλλει την εισήγησή της στο Νομαρ¬ 
χιακό Συμβούλιο, το οποίο εντάσσει τα έργα αυτά στο οι¬ 
κείο Ε.Α.Π. μετά από σχετική έγκριση του Γενικού 
Γ ραμματέα της Περιφέρειας. 

Το Ε.Α.Π. περιλαμβάνει έργα που είναι ώριμα ή ολοκλη¬ 
ρωμένες παρεμβάσεις, σε συγκεκριμένες περιοχές. Προ¬ 
τεραιότητα δίνεται στις άμεσα πληττόμενες περιοχές, 
ύστερα από αξιολόγηση και των επιπτώσεων που προέ- 
κυψαν ή θα προκύψουν στις γειτνιάζουσες περιοχές, κυ¬ 
ρίως στο περιβάλλον και προτάσσονται συγκεκριμένα έρ¬ 
γα που συνάδουν με τις διατάξεις της παρούσης Υπουρ¬ 
γικής Απόφασης, προτείνονται από τους Ο.Τ.Α. των 
πληττόμενων περιοχών και προάγουν τις διαδημοτικές 
συνεργασίες. 

Στα Ειδικά Αναπτυξιακά Προγράμματα δίδεται ιδιαίτε¬ 
ρη βαρύτητα σε συγκεκριμένα και σημαντικά έργα, με 
προϋπολογισμό, το καθένα, τουλάχιστον τριακοσίων χι¬ 
λιάδων (300.000) Ευρώ τα οποία συμβάλλουν στην: 

α) ανάπτυξη των δικαιούχων Ο.Τ.Α. και Ν.Α., σύμφωνα 
με τις αναπτυξιακές κατευθύνσεις που καθορίζουν τα οι¬ 
κεία Νομαρχιακά Συμβούλια και εγκρίνονται από τις αντί¬ 
στοιχες Περιφέρειες. 

β) αναβάθμιση και αποκατάσταση του περιβάλλοντος, 
πέραν των υποχρεώσεων της Δ.Ε.Η. Α.Ε. 

γ) καλυτέρευση της ποιότητας ζωής και στην προστα¬ 
σία του φυσικού περιβάλλοντος. 

δ) δημιουργία υποδομών στα πλαίσια της στρατηγικής 
της ανάπτυξης. 

ε) ανάπτυξη επιχειρήσεων από τους Ο.Τ.Α. σε συνεργα¬ 
σία με άλλους φορείς και την στήριξη της ανταγωνιστικό¬ 
τητας σε όλους τους τομείς της παραγωγής (πρωτογενή, 

δευτερογενή, τριτογενή), με την αξιοποίηση των πλεονε¬ 
κτημάτων της κάθε περιοχής. 

στ) τόνωση της οικονομίας καιτην μείωση της ανεργίας. 

Στην κατάρτιση του Ε.Α.Π. από την Περιφέρεια λαμβά- 
νονται υπόψη άλατα Εθνικά και Κοινοτικά Προγράμματα 
(Περιφερειακά, Νομαρχιακά και Τοπικά), καθώς και οι 
χρηματοδοτήσεις από Εθνικούς και Κοινοτικούς πόρους, 
προκειμένου να υπάρχει συντονισμός και συμπληρωματι- 
κότητα και να αποφεύγονται προβλήματα αποσπασματι¬ 
κότητας και κατάτμησης πόρων. 

Δικαίωμα πρότασης για την ένταξη έργων, έχουν όλοι οι 
ενδιαφερόμενοι και επιλέξιμοι φορείς με την υποβολή Τε¬ 
χνικού Δελτίου Έργου. Το Τεχνικό Δελτίο Έργου αναφέ- 
ρεται στη σκοπιμότητα, την αναγκαιότητα, την συμπληρω- 
ματικότητα και την ωριμότητα του έργου, στον συνολικό 
του προϋπολογισμό και το χρονικό του προγραμματισμό. 

Τα έργα και οι ενέργειες που προτείνονται για ένταξη 
στα Ε.Α.Π. αξιολογούνται με βάση τη συμπληρωματικό- 
τητα καιτην ολοκληρωμένη αναπτυξιακή παρέμβαση, σε 
κάθε περιοχή. Προτεραιότητα έχουν τα ώριμα έργα, για 
τα οποία υπάρχουν μελέτες. 

Οι μελέτες έργων των οποίων η σύνταξη κρίνεται ανα¬ 
γκαία, μπορούν να χρηματοδοτούνται από τα Ε.Α.Π. μετά 
από έγκριση του Γενικού Γραμματέατης Περιφέρειας μέ¬ 
χρι το ποσό 10% του προϋπολογισμού αυτών, εφόσον τα 
έργα αυτά εντάσσονται στην κατηγορία των πιο πάνω 
πρόσθετων έργων και δεν είναι έργα που χρηματοδοτού¬ 
νται από Εθνικούς και Κοινοτικούς πόρους. 

Μελέτες που αφορούν εκτέλεση έργων που χρηματο¬ 
δοτούνται από Εθνικούς και Κοινοτικούς πόρους μπο¬ 
ρούν, σε εξαιρετικές περιπτώσεις, να χρηματοδοτηθούν 
και από τα Ε.Α.Π., μετά από έγκριση του Γενικού Γραμμα¬ 
τέα της Περιφέρειας και με αιτιολογημένη γνώμη του οι¬ 
κείου Ο.Τ.Α., που προτείνει την μελέτη, για την αδυναμία 
εξασφάλισης χρηματοδότησης της μελέτης από άλλους 
οικονομικούς πόρους, εκτός Ε.Α.Π. Στηνπερίπτωση αυτή 
μπορεί, το ποσοστό του 10%, να αυξηθεί κατά ανώτατο 
όριο μέχρι 15%. 

Η διάρθρωση του Ε.Α.Π. περιλαμβάνει τους παρακάτω 
άξονες: 

1. Μελέτες προετοιμασίας Ε.Α.Π. (μέγιστο 10% ή κατ’ 
εξαίρεση 15%). 

2. Περιβάλλον και Ποιότητα Ζωής 

3. Υποδομές και δημιουργία επιχειρήσεων, με συμμετο¬ 
χή δικαιούχων Ο.Τ.Α., καθώς και ίδρυση εταιριών ειδικού 
σκοπού, που προβλέπονται στο Νόμο για τις Συμπράξεις 
Δημόσιου και Ιδιωτικού Τομέα. 

4. Εκπαίδευση, Έρευνα και Νέες Τεχνολογίες 

5. Έργα πολιτισμού, με αναπτυξιακό χαρακτήρα 

6. Τεχνική Υποστήριξη καιΔημοσιοποίηση (ελάχιστο 2% 
και μέγιστο 5%). 

Άρθρο 5 

Παρακολούθηση των Ε.Α.Π. 

1. Για την παρακολούθηση της πορείας και της απορ¬ 
ροφητικότητας των Ε.Α.Π συνιστάται Επιτροπή Παρακο¬ 
λούθησης, με έδρα την πρωτεύουσα του αντίστοιχου Νο¬ 
μού, στην περιφέρεια του οποίου βρίσκονται οι, κατά τα 
ανωτέρω, δικαιούχοι Ο.Τ.Α. Έργο της Επιτροπής Παρα¬ 
κολούθησης, είναι η υποβολή εισηγήσεων προς το οικείο 
Νομαρχιακό Συμβούλιο, μετά από αξιολόγηση και ιεράρ¬ 
χηση των υποβαλλόμενων προτάσεων. 


Η Επιτροπή Παρακολούθησης είναι δεκαπενταμελής 
και απαρτίζεται από: 
α) Τον Νομάρχη, ως πρόεδρο. 

β) Δύο εκπρόσωπους της οικείας Ν.Α. (εκ των οποίων 
ένας της μείζονος αντιπολίτευσης). 

γ) Τρεις εκπροσώπους της τοπικής Αυτοδιοίκησης 
πρώτου βαθμού, που προτείνονται απότηνΤΕΔΚ, έκτων 
οποίων δύο απαραιτήτως από τους ενεργειακούς δικαι¬ 
ούχους Ο.Τ.Α. 

δ) Έναν εκπρόσωπο του ΤΕΕ. 

ε) Έναν εκπρόσωπο του Οικονομικού Επιμελητηρίου, 
ζ) Έναν εκπρόσωπο του ΓΕΩΤΕΕ. 
η) Έναν εκπρόσωπο του ΕΒΕ. 

θ) Έναν εκπρόσωπο του Εργατικού Κέντρου (ή των Ερ¬ 
γατικών Κέντρων), 
ι) Έναν εκπρόσωπο της Δ.Ε.Η. 
κ) Έναν εκπρόσωπο ΑΕΙ ή ΤΕΙ θετικής κατεύθυνσης, 
λ) Έναν εκπρόσωπο της Περιφέρειας, 
μ) Έναν εκπρόσωπο του Υπουργείου Ανάπτυξης. 

Οι εκπρόσωποι που αναφέρονται στις περιπτώσεις β', 
δ', ε', ζ', η', θ', ι', κ', λ' και μ', προτείνονται από τους οικεί¬ 
ους φορείς, με τους αναπληρωτές τους. 

2. Η Επιτροπή συνεδριάζει τουλάχιστον τέσσερις (4) 
φορές το χρόνο και εκτάκτως, εάν παραστεί ανάγκη ή ζη¬ 
τηθεί εγγράφως από πέντε (5) τουλάχιστον μέλη της. Η 
Επιτροπή εξετάζει την πορεία του Προγράμματος, την 
απορροφητικότητα, τα τυχόν προβλήματα που ανακύ¬ 
πτουν και ενημερώνει το οικείο Νομαρχιακό Συμβούλιο. 

Στις περιπτώσεις που προκύπτουν προβλήματα στην 
προώθηση των έργων, τα Νομαρχιακά Συμβούλια, μετά 
από προτάσεις των Επιτροπών Παρακολούθησης μπο¬ 
ρούν να απεντάσσουν έργα ή να εντάσσουν νέα έργα, με¬ 
τά από σχετική έγκριση του Γ ενικού Γ ραμματέατης Περι¬ 
φέρειας. 

Οι αποφάσεις της Επιτροπής Παρακολούθησης λαμβά- 
νονται σε πνεύμα συναίνεσης και ύστερα από ενημέρωση 
και διαλογική συζήτηση. Διαφορετικά λαμβάνονται μετά 
από ψηφοφορία των παρόντων μελών, με απλή πλειοψη- 
φία (50% +1). Σε περίπτωση ισοψηφίας υπερισχύει η ψή¬ 
φος του Προέδρου. Η Επιτροπή συνεδριάζει νομίμως 
όταν στη σύνθεσή της μετέχουντουλάχιστον εννέα (9) μέ¬ 
λη της. 

Την ευθύνη για την σύγκληση της Επιτροπής Παρακο¬ 
λούθησης και την προετοιμασία των συνεδριάσεων έχει η 
οικεία Ν.Α. Σε περίπτωση που ο Γ ενικός Γ ραμματέας της 
Περιφέρειας διαπιστώσει καθυστέρηση των προτάσεων 
των ως άνω οργάνων, ορίζει καταληκτικές προθεσμίες για 
την ολοκλήρωση της διαδικασίας. 

3. Η Επιτροπή Παρακολούθησης συνεπικουρείται από 
τον Σύμβουλο Διαχείρισης του Τέλους και από Τριμελή 
Γραμματεία που επιμελούνται για την προετοιμασία της 
τεκμηρίωσης των προτάσεων, των εκθέσεων, της ημερή¬ 
σιας διάταξης, των πρακτικών των συνεδριάσεων, των ει¬ 
σηγήσεων και για κάθε άλλο αναγκαίο και συναφές ζήτη¬ 
μα. 

Η Γραμματεία αποτελείται από έναν Τεχνικό της Νο¬ 
μαρχίας, ο οποίος ορίζεται ως Γ ραμματέας, από έναν Τε¬ 
χνικό της Περιφέρειας και έναν Τεχνικό υπάλληλο της 
Δ.Ε.Η. 

4. Τα Νομαρχιακά Συμβούλια σε συνεργασία με τις Επι¬ 
τροπές Παρακολούθησης προσλαμβάνουν, ύστερα από 
προκήρυξη διαγωνισμού στην οποία καθορίζονται τα κρι¬ 
τήρια, οι όροι και οι προϋποθέσεις συμμετοχής και ανά- 

θέσης, Συμβούλους Διαχείρισης. Η αμοιβή των Συμβού¬ 
λων Διαχείρισης δεν μπορεί να υπερβαίνει το 1,5% του συ¬ 
νολικού προϋπολογισμού του Ε.Α.Π. 

Οι αμοιβές των μελών των Επιτροπών Παρακολούθη¬ 
σης, καθώς και οι άλλες πρόσθετες λειτουργικές δαπά¬ 
νες καθορίζονται με απόφαση του οικείου Νομάρχη σύμ¬ 
φωνα με τις διατάξεις του άρθρου 17 του ν. 3205/2003 και 
δεν μπορούν να υπερβαίνουν το 2% του συνολικού προϋ¬ 
πολογισμού του Ε.Α.Π. 

Άρθρο 6 

Ανάθεση και υλοποίηση μελετών και έργων Ε.Α.Π. 

Η ανάθεση μελετών, η δημοπράτηση, η κατασκευή και 
η επίβλεψη των έργων που εντάσσονται στα Ε. Α. Π., η προ¬ 
μήθεια υλικών και η σύναψη συμβάσεων δημοσίων υπη¬ 
ρεσιών, διέπονται από την αντίστοιχη κείμενη νομοθεσία. 
Αν οι μελέτες καταρτίζονται από υπηρεσίες της Δ.Ε.Η. 
Α.Ε., κοστολογούνται σύμφωνα με την κείμενη σχετική 
νομοθεσία και επιβαρύνουν τον αντίστοιχο Ειδικό Λογα¬ 
ριασμό. 

Φορείς υλοποίησης έργων του Ε.Α.Π. ορίζονται, κατά 
σειρά προτεραιότητας, οι τεχνικές υπηρεσίες των Δήμων 
που έχουν την απαραίτητη τεχνική συγκρότηση και δυνα¬ 
τότητα ή η αρμόδια Τεχνική Υπηρεσία Δήμων και Κοινο¬ 
τήτων (ΤΥΔΚ) της οικείας Ν.Α., ή η Τεχνική Υπηρεσία της 
οικείας Νομαρχιακής Αυτοδιοίκησης ή η Διεύθυνση Δη¬ 
μοσίων Έργων της οικείας Περιφέρειας . 

Άρθρο 7 
Πληρωμές 

Γιατην εκταμίευση οποιουδήποτε ποσού, προκειμένου 
να πληρωθούν εργασίες που εκτελέσθηκαν σε συγκεκρι¬ 
μένο έργο, συντάσσεται από τον ανάδοχο πέραν των άλ¬ 
λων στοιχείων που προβλέπονται από την κείμενη νομο¬ 
θεσία και ειδικό έντυπο πιστοποίησης, στο οποίο αναφέ- 
ρονται αναλυτικά οι εκτελεσθείσες εργασίες και τα 
πιστοποιούμενα ποσά. Το έντυπο υπογράφεται από τον 
επιβλέποντα Μηχανικό, την Προϊσταμένη αρχή εκτέλε- 
σηςτου έργου, θεωρείται από την Επιτροπή Ελέγχου των 
έργων και εγκρίνεται από τις αρμόδιες Επιτροπές της 
Ν.Α. ήτωνΟ.Τ.Α. 

Τα χρηματικά ποσά που αφορούν σε εκτελεσθείσες ερ¬ 
γασίες και πιστοποιούνται με τα συγκεκριμένα ειδικά 
έντυπα, μεταφέρονται από τον Ειδικό Λογαριασμό της οι¬ 
κείας Ν.Α. που τηρεί η Δ.Ε.Η. Α.Ε., στο Περιφερειακό τα¬ 
μείο ή στο ταμείο της Ν.Α. ή των Ο.Τ.Α. που δημοπράτη- 
σαν τα έργα και, με αποφάσεις του Γ ενικού Γ ραμματέα 
Περιφέρειας ή των αρμοδίων Επιτροπών Ν.Α. και των 
Ο.Τ.Α., καταβάλλονται στους δικαιούχους. 

Η Επιτροπή Ελέγχου Έργων απαρτίζεται από: 
α) Έναν τεχνικό της Περιφέρειας 
β) Έναν τεχνικό της Νομαρχιακής ή Πρωτοβάθμιας Το¬ 
πικής Αυτοδιοίκησης, 
γ) Έναν τεχνικό εκπρόσωπο του ΤΕΕ. 
δ) Έναν τεχνικό της ΔΕΗ. 
ε) Έναν εκπρόσωπο του ΓΕΩΤΕΕ. 

Η ως άνω Επιτροπή μπορεί να ζητήσει, από την προϊ- 
σταμένη αρχή εκτέλεσης του έργου, οποιοδήποτε στοι¬ 
χείο κρίνει απαραίτητο προκειμένου να βεβαιώσει τις ερ¬ 
γασίες που εκτελέστηκαν ή να προβεί σε αυτοψία. 

Οι αμοιβές των μελών της Επιτροπής ελέγχου αποφα- 
σίζονται από το Νομαρχιακό Συμβούλιο, μετά από πρότα¬ 


ση της Επιτροπής Παρακολούθησης, σύμφωνα με το άρ¬ 
θρο 17 του ν. 3205/2003. 

Άρθρο 8 

Προβολή των έργων 

Κατά την διάρκεια εκτέλεσης όλων των έργων που χρη¬ 
ματοδοτούνται από το Τέλος, τοποθετούνται τυποποιη¬ 
μένες πινακίδες στις οποίες αναγράφονται απαραιτήτως 
τα εξής: 

α) Ο τίτλος του έργου. 

β) Χρηματοδότηση από το ειδικό Τέλος Δ.Ε.Η. 

γ) Ο ανάδοχοςτου έργου. 

δ) Ο προϋπολογισμός του έργου. 

ε) Το χρονοδιάγραμμα εκτέλεσης του έργου. 

Ο τύπος και η μορφή της πινακίδας σχεδιάζεται από τη 
Δ.Ε.Η. και χρησιμοποιείται ως πρότυπο για την αναπαρα¬ 
γωγή των πινακίδων από τους φορείς εκτέλεσης των έρ¬ 
γων. 

Άρθρο 9 

Με ευθύνη του Γ ενικού Γ ραμματέα Περιφέρειας τα έρ¬ 
γα που έχουν εγκριθεί και ενταχθεί στο 2ο ΕΑΠ για κάθε 
Ν.Α. μέχρι τη δημοσίευση της παρούσας απόφασης και 
για τα οποία δεν υφίστανται υποχρεώσεις πληρωμής βά¬ 
σει νομικών δεσμεύσεων απεντάσσονται από το 2ο ΕΑΠ, 
οι δε προϋπολογισμοί των έργων αυτών κατανέμονται 
στους ενδιαφερομένους Ο.Τ.Α., σύμφωνα με τις διατά¬ 
ξεις της παρούσας απόφασης. 

Άρθρο 10 

1. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 2005 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-♦- 

Αριθ. Οικ. 4704 (3) 

Συγκρότηση της Επιτροπής Εμπειρογνωμόνων στο Εθνι¬ 
κό Συμβούλιο Μικρομεσαίων Επιχειρήσεων (Ε.Σ.Μ.Ε.). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του π.δ. 229/1986 (ΦΕΚΑ'96) «Σύσταση και οργάνω¬ 
ση της Γενικής Γραμματείας Βιομηχανίας» και του π.δ. 
396/1989 (ΦΕΚ Α' 172) «Οργανισμός της Γ ενικής Γ ραμμα- 
τείας Βιομηχανίας» όπως συμπληρώθηκε και τροποποιή¬ 
θηκε από το π.δ. 189/1995 (ΦΕΚ Α' 99) «Συμπλήρωση και 
τροποποίηση διατάξεων του π.δ. 396/1989». 

β. Του π.δ. 121/2004 (ΦΕΚΑ'84) «Διορισμός Υπουργών 
και Υφυπουργών». 

γ. Του π.δ. 63/2005 (ΦΕΚ Α' 98) «Κωδικοποίηση της νο¬ 
μοθεσίας για την Κυβέρνηση και τα Κυβερνητικά όργανα». 

2. Τις διατάξεις του άρθρου 32 του ν. 3325/2005 (ΦΕΚ Α' 
68) «Ίδρυση και λειτουργία βιομηχανικών - βιοτεχνικών 
εγκαταστάσεων στο πλαίσιο της αειφόρου ανάπτυξης και 
άλλες διατάξεις». 

3. Τις διατάξεις του ν. 2960/1999 (ΦΕΚΑ'45) «Κύρωση 
του Κώδικα Διοικητικής Διαδικασίας και άλλες διατάξεις». 

4. Τις διατάξεις του άρθρου 17 του ν. 3205/2003 (ΦΕΚΑ' 
297) «Μισθολογικές ρυθμίσεις λειτουργών και υπαλλή- 
λωντου Δημοσίου, ΝΠΔΔ και ΟΤΑ, μονίμων στελεχώντων 
Ενόπλων Δυνάμεων και αντιστοίχων της Ελληνικής Αστυ¬ 
νομίας, του Πυροσβεστικού και Λιμενικού Σώματος και 
άλλες συναφείς διατάξεις». 

5. Την υπ’ αριθμ. 14225/1340 απόφαση του Υπουργού 
Ανάπτυξης (ΦΕΚ Β' 986) «Σύσταση της Επιτροπής Εμπει¬ 
ρογνωμόνων στο Εθνικό Συμβούλιο Μικρομεσαίων Επι¬ 
χειρήσεων (Ε.Σ.Μ.Ε.)» και ιδίως της παραγράφου 2 του 
άρθρου 1 αυτής. 

6. Το γεγονός ότι από τις διατάξεις της παρούσας προ- 
καλείται δαπάνη σε βάρος του Υπουργείου Ανάπτυξης, η 
οποία δεν είναι δυνατό να προσδιορισθεί εκ των προτέ- 
ρων, αποφασίζουμε: 

Τη συγκρότηση της Επιτροπής Εμπειρογνωμόνων στο 
Εθνικό Συμβούλιο Μικρομεσαίων Επιχειρήσεων (Ε.Σ.Μ.Ε.) 
από τα ακόλουθα μέλη: 

1. Σωτήρης Καρβούνης, Πρύτανης του Πανεπιστημίου 
Πειραιώς, ως Πρόεδρος, 

2. Σπύρος Μακριδάκης, Καθηγητής Πανεπιστημίου Πει¬ 
ραιώς, 

3. Βασιλική Λούντζη, Δικηγόρος, εκπρόσωπος του Συν¬ 
δέσμου Εξαγωγών Βορείου Ελλάδας, 

4. Λάζαρος Δραγογιάννης, εκπρόσωπος της Γενικής 
Συνομοσπονδίας Επαγγελματιών Βιοτεχνών Εμπόρων 
Ελλάδος (Γ.Σ.Ε.Β.Ε.Ε.), 

5. Κωνσταντίνος Κουζούπης, εκπρόσωπος Γ.Σ.Ε.Β.Ε.Ε., 

6. Κωνσταντίνος Βλαχούλης, Προϊστάμενος Διεύθυν¬ 
σης Μικρομεσαίων Επιχειρήσεων του Υπουργείου Ανά¬ 
πτυξης, 

7. Δημήτριος Κουτσολιούτσος, Επιχειρηματίας, 

8. Γεώργιος Κορρές, Επιχειρηματίας, 

9. Αντώνιος Γ εωργακόπουλοςτου Χρήστου, Δικηγόρος, 

10. Δημήτριος Μαγκούτας, Σύμβουλος Υπουργού Ανά¬ 
πτυξης, 

11. Ευστάθιος Ζαφραντζάς, Σύμβουλος Υπουργού Ανά¬ 
πτυξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Σεπτεμβρίου 2005 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-♦- 

Αριθ. 20662/1768 (4) 

Αλλαγή του εκπροσώπου του ΕΛΟΤ στο Εθνικό Συμβού¬ 
λιο Διαπίστευσης. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του άρθρου 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα που κυρώθηκε με το 
άρθρο πρώτο του π.δ. 63/2005 «Κωδικοποίηση της νομο¬ 
θεσίας για την Κυβέρνηση και τα κυβερνητικά όργανα» 
(ΦΕΚΑ'98). 

β. Του π.δ. 229/1986 όπως τροποποιήθηκε και συμπλη¬ 
ρώθηκε από το π.δ. 396/1988 και το π.δ. 169/1995 (ΦΕΚ 
99/Α/1995) «Σύσταση και Οργάνωση της Γ.Γ.Β.». 

γ. Του π.δ. 27/1.2.1996 (ΦΕΚ 19/Α/1996) «Συγχώνευση 
των Υπουργείων Τουρισμού, Βιομηχανίας Ενέργειας και 
Τεχνολογίας και Εμπορίου στο Υπουργείο Ανάπτυξης». 


δ. Του άρθρου 7 παρ.4 του ν. 2244/1994 (ΦΕΚ 168/Α/ 
1994) «Ρύθμιση θεμάτων ηλεκτροπαραγωγής από ανανε¬ 
ώσιμες πηγές ενέργειας και από συμβατικά καύσιμα και 
άλλες διατάξεις», όπως αντικαταστάθηκε με το άρθρο 17 
παρ. 2 του ν. 2308/1995 (ΦΕΚ 114/Α/1995). 

ε. Του ν. 2231/1994 (ΦΕΚ 139/Α/31.8.1994) «Σύσταση 
και Λειτουργία Ελληνικού Ινστιτούτου Μετρολογίας, 
Εθνικού Συμβουλίου Διαπίστευσης και άλλες διατάξεις», 
όπως αυτός τροποποιήθηκε με το ν. 2642/1998 (ΦΕΚ 
216/Α/17.9.1998), καθώς και του ν. 3066/2002 (ΦΕΚ 
252/Α/18.10.2002). 

στ. Το π.δ. 121/10.3.2004 (ΦΕΚ 84/10.3.2004) «Διορι¬ 
σμός Υπουργών και Υφυπουργών». 

2. Την υπ’ αριθμ. 20138/1741/8.12.2004 (ΦΕΚ 1875/Β/ 
16.12.2004) απόφαση συγκρότησης του Εθνικού Συμ¬ 
βουλίου Διαπίστευσης, όπως τροποποιήθηκε με τις 
26294/1/15.2.2005 και 5649/668/26.4.2005 νεώτερες 
Αποφάσεις. 

3. Το υπ’ αριθμ. 02-6178/ΒΟ/λαλ/2005-09-16 έγγραφο 
του Ελληνικού Οργανισμού Τυποποίησης με το οποίο ζη¬ 
τείται η αλλαγή του εκπροσώπου του ΕΛΟΤ Γεώργιου 
Μπαμόπουλου με τον Παναγιώτη Θεοφανόπούλο. 

4. Την από 20.9.2005 εισήγηση της Υπηρεσίας, αποφα¬ 
σίζουμε: 

1. Τροποποιούμε την παρ. 1 της 20138/1741/8.12.2004 
(ΦΕΚ 1875/Β/16.12.2004) Απόφασης συγκρότησης του 
Εθνικού Συμβουλίου Διαπίστευσης, όπως αυτή τροποποι¬ 
ήθηκε με τις 26294/1/15.2.2005 και 5649/668/26.4.2005 
νεώτερες Αποφάσεις και ορίζουμε ως εκπρόσωπο του 
ΕΛΟΤ τον Παναγιώτη Θεοφανόπούλο. 

2. Κατά τα λοιπά, η απόφαση 20138/1741/8.12.2004, 
όπως αυτή τροποποιήθηκε με τις 26294/1/15.2.2005 και 
5649/668/26.4.2005 νεώτερες Αποφάσεις, παραμένει ως 
έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Σεπτεμβρίου 2005 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-♦- 

Αριθ. ΥΠ.ΠΟ/ΔΙ Μ/76502/2441 (5) 

Χορήγηση άδειας ίδρυσης και λειτουργίας Ωδείου στη 
ΜοποηηΘ Βοηρ Ηοηεθη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του ν. 299/1976 «περί ρυθμίσεως θεμάτων αφορώ- 
ντων εις τον κανονισμό λειτουργίας των ιδιωτικών μουσι¬ 
κών ιδρυμάτων» ως και του από 11.11.1957 β.δ/τος «περί 
κυρώσεωςτου εσωτερικού κανονισμού του Ωδείου Θεσ¬ 
σαλονίκης». 

β. Του άρθρου 30 του π.δ/τος 191/2003 «Οργανισμός 
Υπουργείου Πολιτισμού» (ΦΕΚ 146/τ. Α72003). 

γ. Του άρθρου 90 του π.δ/τος 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικό 
όργανα» (ΦΕΚ98/τ.Α'/2005), 

δ. Του β. δ/τος 16/1966 «περί ιδρύσεως ιδιωτικών μου¬ 
σικών ιδρυμάτων (ΦΕΚ 7/τ. Α'/1966). 

2. Την υπ’ αριθμ. ΥΠ.ΠΘ./ΓΝΘΣ/49095/30.10.1991 από¬ 
φαση «Μεταβίβαση αρμοδιοτήτων Υπουργού και δικαιώ- 

ματος υπογραφής «Με εντολή Υπουργού στους Γεν. Γραμ- 
ματείς, Γεν. Δ/ντές, Προϊσταμένους Δ/νσεων,Τμημάτων, 
Γραφείωντης ΚΎ.του ΥΠ.ΠΟ. (ΦΕΚ987/τ. Β'/28.11.1991). 

3. Την υπ’ αριθμ. ΥΠ.ΠΟ./ΓΝΟΣ/33992/31.8.1987 από¬ 
φαση «προϋποθέσεις λειτουργίας τμήματος κλασικής κι¬ 
θάρας» (ΦΕΚ500/τ.Β'/1987). 

4. Το άρθρο 29 του ν. 1158/1981 «περί οργανώσεως και 
διοικήσεως Σχολών Ανωτέρας Καλλιτεχνικής Εκπαίδευ¬ 
σης». 

5. Το από 12.9.2005 Πρακτικό Αυτοψίας της Επιτροπής 
Ελέγχου Καταλληλότητας Κτιριακών Εγκαταστάσεων 
Μουσικών Εκπαιδευτηρίων. 

6. Την από 31.3.2005 αίτηση της Μαπαπηθ Βεπρ Ηαηεοπ 
με τα συνημμένα δικαιολογητικά. 

7. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Χορηγούμε στη ΜειϊεηηΘ Βαπρ Ηαπεθπ άδεια ίδρυ¬ 
σης και λειτουργίας Ωδείου που θα στεγαστεί στον Ιο 
όροφο του κηρίου επί της Λεωφόρου Μαραθώνοςαρ. 61, 
στην Παλλήνη και θα έχει την επωνυμία «Διατονικό 
Ωδείο». 

2. Το Ωδείο θα λειτουργήσει τις εξής Σχολές και Τμήμα¬ 
τα 

Α. Σχολή Ανωτέρων θεωρητικών Μαθημάτων και Συνθέ- 
σεως με τμήματα: 

1. Ωδικής, 2. Αρμονίας, 3. Ενοργάνωσης, 4.Αντίστιξης, 
5. Φυγής, 6. Σύνθεσης. 

Β. Σχολή Ενόργανου Μουσικής μετρήματα: 

1. Πληκτών, 2. Εγχόρδων, 3. Πνευστών, 4. Κλασικής κι¬ 
θάρας, δ.Κρουστών 

Γ. Σχολή Μονωδίας με τμήμα Μονωδίας 

Δ. Σχολή Βυζαντινής Μουσικής 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δεκαπέντε (15) σπουδα¬ 
στών. 

4. Η άδεια ισχύει από το σχολικό έτος 2005 - 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Σεπτεμβρίου 2005 

Με εντολή Υπουργού 
Η Προϊσταμένη της Διεύθυνσης 
ΒΑΣΙΛΙΚΗ ΑΛΕΞΙΟΥ 

-♦- 

Αριθ. 7004/10/23-α (6) 

Έγκριση της 7004/10/1/12.9.2005 απόφασης του Διευθυ¬ 
ντή της Διεύθυνσης Αλλοδαπών του Αρχηγείου Ελλη¬ 
νικής Αστυνομίας «Μεταβίβαση δικαιώματος υπογρα¬ 
φής εγγράφων «ΜΕ ΕΝΤΟΛΗ ΔΙΕΥΘΥΝΤΗ» στους 
Τμηματάρχες της Διεύθυνσης Αλλοδαπών του Αρχη¬ 
γείου Ελληνικής Αστυνομίας». 

Ο ΑΡΧΗΓΟΣ 

ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Το άρθρο 23 παρ. 6του ν. 2800/2000 «Αναδιάρθρωση 
Υπηρεσιών Υπουργείου Δημόσιας Τάξης, σύσταση Αρχη¬ 
γείου Ελληνικής Αστυνομίας και άλλες διατάξεις» (Α' 41). 

2. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, που κυρώθηκε με το 
άρθρο πρώτο του π. δ/τος 63/2005 (Α' 98). 


3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Εγκρίνουμε την 7004/10/1 από 12.9.2005 απόφαση του 
Διευθυντή της Διεύθυνσης Αλλοδαπών του Αρχηγείου 
Ελληνικής Αστυνομίας «Μεταβίβαση δικαιώματος υπο¬ 
γραφής εγγράφων «ΜΕ ΕΝΤΟΛΗ ΔΙΕΥΘΥΝΤΗ» στους 
Τμηματάρχες της Διεύθυνσης Αλλοδαπώντου Αρχηγείου 
Ελληνικής Αστυνομίας», το περιεχόμενο της οποίας έχει 
ως εξής: 

«ΑΠΟΦΑΣΗ 

Αριθμ. 7004/10/1 

Μεταβίβαση δικαιώματος υπογραφής εγγράφων «ΜΕ 
ΕΝΤΟΛΗ ΔΙΕΥΘΥΝΤΗ» στους Τμηματάρχες της Διεύ¬ 
θυνσης Αλλοδαπώντου Αρχηγείου Ελληνικής Αστυνο¬ 
μίας. 

Ο ΔΙΕΥΘΥΝΤΗΣ ΤΗΣ ΔΙΕΥΘΥΝΣΗΣ ΑΛΛΟΔΑΠΩΝ/ 
ΑΡΧΗΓΕΙΟΥ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Το άρθρο 23 παρ.6 του ν. 2800/2000 «Αναδιάρθρωση 
Υπηρεσιών Υπουργείου Δημόσιας Τάξης, σύσταση Αρχη¬ 
γείου Ελληνικής Αστυνομίας και άλλες διατάξεις» (Α' 41). 

2. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, που κυρώθηκε με το άρ¬ 
θρο πρώτο του π. δ/τος 63/2005 (Α' 98). 

3. Την ανάγκη απλούστευσηςτων διαδικασιών, μείωσης 
της αλληλογραφίας και εξασφάλισης της εύρυθμης και 
αποτελεσματικής λειτουργίας της Διεύθυνσης Αλλοδα¬ 
πώντου Αρχηγείου Ελληνικής Αστυνομίας. 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο μόνο 

1. Μεταβιβάζουμε στους Τ μηματάρχες της Διεύθυνσης 
Αλλοδαπών/Αρχηγείου Ελληνικής Αστυνομίας, το δικαίω¬ 
μα υπογραφής «ΜΕ ΕΝΤΟΛΗ ΔΙΕΥΘΥΝΤΗ», εγγράφων, 
αποφάσεων, διαταγών ή άλλων πράξεων, ως ακολούθως: 

Α. Στον Τμηματάρχη του 1ου Τμήματος Μετανάστευ¬ 
σης - Διοικητικών Μέτρων, επί θεμάτων αρμοδιότητας του 
Τμήματός του. 

α. Τα έγγραφα προς τις Υπηρεσίες της Ελληνικής Αστυ¬ 
νομίας , που προηγούνταιτης εγγραφής αλλοδαπών στον 
κατάλογο ανεπιθύμητων προσώπων ή διαγραφής από αυ¬ 
τόν (άρθρα 2 και 3 της 4000/2/7α από 29.3.2003 κοινή 
υπουργική απόφαση, σε συνδυασμό με άρθρο 45 π. δ/τος 
75/1987 όπως αυτό αντικαταστάθηκε με άρθρο 5 π. δ/τος 
237/2003). 

β. Τα έγγραφα προς τις Υπηρεσίες της Ελληνικής Αστυ¬ 
νομίας, που προηγούνται απαντήσεων προς το Υπουρ¬ 
γείο Εξωτερικών και τα Ελληνικά Προξενεία, στις περι¬ 
πτώσεις άρνησης εισόδου αλλοδαπών στο ελληνικό έδα¬ 
φος (άρθρο 7 ν. 2910/2001, σε συνδυασμό με άρθρο 45 π. 
δ/τος 75/1987 όπως αυτό αντικαταστάθηκε με άρθρο 5 π. 
δ/τος 237/2003). 

γ. Τα έγγραφα προς τις Υπηρεσίες της Ελληνικής Αστυ¬ 
νομίας,που προηγούνται απαντήσεων προς το Συμβούλιο 
Επικράτειας και τα Διοικητικά Πρωτοδικεία της χώρας 
(άρθρα 1 και 3 ν. 3068/2002 και άρθρο 23 π. δ/τος 18/1989, 

σε συνδυασμό με άρθρο 45 π. δ/τος 75/1987 όπως αυτό 
αντικαταστάθηκε με άρθρο 5 π. δ/τος 237/2003). 

δ. Τα έγγραφα με τα οποία αποστέλλονται στις περιφε¬ 
ρειακές Υπηρεσίες της Ελληνικής Αστυνομίας, τα ταξι¬ 
διωτικά έγγραφα για την απέλαση αλλοδαπών (άρθρο 2 
π. δ/τος 124/1997, σε συνδυασμό με άρθρο 45 π. δ/τος 
75/1987 όπως αυτό αντικαταστάθηκε με άρθρο 5 π. δ/τος 
237/2003). 

ε. Τα υπομνηστικά και επισπευτικά έγγραφα προς τις 
Υπηρεσίες της Ελληνικής Αστυνομίας, καθώς και εκείνα 
με τα οποία διαβιβάζονται αποφάσεις της Ηγεσίας (άρ¬ 
θρο 45 π. δ/τος 75/1987, όπως αυτό αντικαταστάθηκε με 
άρθρο 5 π. δ/τος 237/2003). 

στ. Τα έγγραφα μετά οποία διαβιβάζονται στη Διεύθυν¬ 
ση Εγκληματολογικών Ερευνών, για αντιπαραβολή, δελ¬ 
τία δακτυλικών αποτυπωμάτων, που έχουν αποσταλεί στη 
Διεύθυνση Αλλοδαπών/Αρχηγείο Ελληνικής Αστυνομίας 
από ξένες αρχές (άρθρο 96 της Σύμβασης Εφαρμογής 
της Συμφωνίας Σένγκεν, σε συνδυασμό με άρθρο 45 π. 
δ/τος 75/1987 όπως αυτό αντικαταστάθηκε με άρθρο 5 π. 
δ/τος 237/2003). 

Β. Στον Τμηματάρχη του 2ου Τμήματος Ομογενών - Ιθα¬ 
γένειας, επί θεμάτων αρμοδιότητας του Τμήματός του. 

α. Τη διαβίβαση στις Υπηρεσίες της Ελληνικής Αστυνο¬ 
μίας αποφάσεων,που αφορούν περιπτώσεις αμφισβήτη¬ 
σης της ιδιότητας του ομογενούς (άρθρο 2 παρ. 7 της 
4000/3/1 Οδ από 9.5.2005 κοινή υπουργική απόφαση, σε 
συνδυασμό με άρθρο 45 π. δ/τος 75/1987 όπως αυτό αντι- 
καταστάθηκε με άρθρο 5 π. δ/τος 237/2003). 

β. Τα έγγραφα προς τις Υπηρεσίες της Ελληνικής Αστυ¬ 
νομίας, που προηγούνται της εγγραφής αλλοδαπών στον 
κατάλογο ανεπιθύμητων προσώπων ή διαγραφής από αυ¬ 
τόν (άρθρα 2 και 3 της 4000/2/7α από 29.3.2003 κοινή 
υπουργική απόφαση, σε συνδυασμό με άρθρο 45 π. δ/τος 
75/1987 όπως αυτό αντικαταστάθηκε με άρθρο 5 π. δ/τος 
237/2003). 

γ. Τα έγγραφα προς τις Υπηρεσίες της Ελληνικής Αστυ¬ 
νομίας, που προηγούνται απαντήσεων προς το Συμβούλιο 
της Επικράτειας και Διοικητικά Πρωτοδικεία της χώρας 
(άρθρα 1 και 3 ν. 3068/2002 και άρθρο 23 π. δ/τος 18/1989, 
σε συνδυασμό με άρθρο 45 π. δ/τος 75/1987 όπως αυτό 
αντικαταστάθηκε με άρθρο 5 π. δ/τος 237/2003). 

δ. Τα έγγραφα προς τις Υπηρεσίες της Ελληνικής Αστυ¬ 
νομίας, που προηγούνται απαντήσεων προς το Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης καιτις Περιφέρειες αυτού, για τον καθορισμό - κτήση 
της ελληνικής ιθαγένειας (άρθρο 7 ν. 3284/2004, σε συν¬ 
δυασμό με άρθρο 45 π. δ/τος 75/1987 όπως αυτό αντικα- 
ταστάθηκε με άρθρο 5 π. δ/τος 237/2003). 

ε. Τα υπομνηστικά και επισπευτικά έγγραφα προς τις 
Υπηρεσίες της Ελληνικής Αστυνομίας, καθώς και εκείνα 
με τα οποία διαβιβάζονται αποφάσεις της Ηγεσίας (άρ¬ 
θρο 45 π. δ/τος 75/1987, όπως αυτό αντικαταστάθηκε με 
άρθρο 5 π. δ/τος 237/2003). 


Γ. Στον Τμηματάρχη του 3ου Τμήματος Προσφύγων - 
Πολιτικού Ασύλου, επί θεμάτων αρμοδιότητας του Τμή¬ 
ματός του. 

α. Τα έγγραφα προς τις Υπηρεσίες της Ελληνικής Αστυ¬ 
νομίας, που προηγούνται της οριστικής απόφασης για τη 
χορήγηση πολιτικού ασύλου (άρθρα 3 και 4 π. δ/τος 61/ 
1999, σε συνδυασμό με άρθρο 45 π. δ/τος 75/1987 όπως 
αυτό αντικαταστάθηκε με άρθρο 5 π. δ/τος 237/2003). 

β. Τα υπομνηστικά και επισπευτικά έγγραφα προς τις 
Υπηρεσίες της Ελληνικής Αστυνομίας, καθώς και εκείνα 
με τα οποία διαβιβάζονται αποφάσεις της Ηγεσίας (άρ¬ 
θρο 45 π. δ/τος 75/1987, όπως αυτό αντικαταστάθηκε με 
άρθρο 5 π. δ/τος 237/2003). 

γ. Έγγραφα με τα οποία διαβιβάζονται τα εκδοθέντα ή 
ανανεωθέντα ταξιδιωτικά έγγραφα της Σύμβασηςτης Γ ε- 
νεύηςτου 1951 και της Σύμβασηςτης Νέας Υόρκης του 
1954 σε αναγνωρισμένους πρόσφυγες ή ανιθαγενείς, μέ¬ 
σω των περιφερειακών Υπηρεσιών της Ελληνικής Αστυ¬ 
νομίας (άρθρο 28 ν.δ. 3989/1959 και ν.δ. 139/1975, σε 
συνδυασμό με άρθρο 45 π. δ/τος 75/1987 όπως αυτό αντι- 
καταστάθηκε με άρθρο 5 π. δ/τος 237/2003). 

δ. Έγγραφα προς τις Υπηρεσίες της Ελληνικής Αστυ¬ 
νομίας για παροχή στοιχείων σχετικά με αλλοδαπό γιατον 
οποίο υποβλήθηκε αίτημα ανάληψης ευθύνης (άρθρα 9 
παρ. 2 και 4, 10 παρ. 1, 16 παρ. 1 εδάφ. γ' και 21 του Κα¬ 
νονισμού 343/2003 του Συμβουλίου -ΔΟΥΒΛΙΝΟ II-, σε 
συνδυασμό με άρθρο 45 π. δ/τος 75/1987 όπως αυτό 
αντικαταστάθηκε με άρθρο 5 π. δ/τος 237/2003). 

Δ. Στον Τμηματάρχη του 4ου Τμήματος Συνοριακής Φύ¬ 
λαξης, επί θεμάτων αρμοδιότητας του Τμήματός του. 

Τα υπομνηστικά και επισπευτικά έγγραφα προς τις 
Υπηρεσίες της Ελληνικής Αστυνομίας, καθώς και εκείνα 
με τα οποία διαβιβάζονται αποφάσεις της Ηγεσίας (άρ¬ 
θρο 45 π. δ/τος 75/1987, όπως αυτό αντικαταστάθηκε με 
άρθρο 5 π. δ/τος 237/2003). 

2. Η κατά την προηγούμενη παράγραφο της παρούσας 
απόφασης μεταβίβαση του δικαιώματος υπογραφής δεν 
αποκλείει την παράλληλη άσκησή του από τον Διευθυντή 
της Διεύθυνσης Αλλοδαπών του Αρχηγείου Ελληνικής 
Αστυνομίας αν κρίνει τούτο σκόπιμο, λόγω της φύσηςτου 
περιεχομένου του εγγράφου ή αν εισηγούνται την υπο¬ 
γραφή αυτού οιΤμηματάρχες, λόγω της ιδιαίτερης σπου- 
δαιότητάςτου. 

Αθήνα, 12 Σεπτεμβρίου 2005 
Ο Διευθυντής 

ΔΗΜΗΤΡΙΟΣ ΠΑΝΟΠΟΥΛΟΣ» 


Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 2005 
Ο Αρχηγός 

ΓΕΩΡΓΙΟΣ ΑΓΓΕΛΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




